text: Haderslev Domkirke får gave på 14 millioner kroner
  20 august 2014 kl. 08.50
  A.P. Møller Fonden har doneret pengene, der skal bruges til at reparere kirkens utætte tag.
  I årevis har den ottehundrede år gamle kirke kæmpet med et tag, der trænger til en udskiftning. Nu er pengene så endelig fundet så kirken, der også hedder Vor Frue kirke, kan blive renoveret.
  Det utætte tag har længe givet kirkens personale store udfordringer. Især når det blæser, har der været skader på domkirken og på de omkringliggende huse, der er blevet ramt af flyvske tagsten.
  